  Туспуктэм: vk.com (Александр Бречалов) Наталия Сильвестрова Шаркан ёросысь Кыква гуртын выльдэм лулчеберет юртэз усьтӥзы. Тупатъян ужъёсты «Культура малой родины» ӵектос улсын быдэстӥзы. Со сярысь ёрослэн тӧроез Василий Муклин «ВКонтакте» мерлыко вотэсысь бамаз ивортӥз. Юртысь учкон залэз, сценаез но фойеез тупатъязы. Ӟечлэсьтонъя «Сафмар» фондлэн юрттэменыз творчествоя коллективъёслы костюмъёс но залэ пуконъёс басьтӥзы. « Выльдэм лулчеберет юртын Кыква гуртын улӥсьёс пӧртэм ужрадъёс радъяны но ӟеч интыын шутэтскыны быгато. Тупатъям клуб эшшо но синмаськымон но ужан ласянь узырлыко луиз » Василий Муклин, Шаркан ёрослэн тӧроез Тодэ вайытом, 2023-тӥ арын «Огъя Россия» партилэн «Культура малой родины» ӵектосэзъя Удмуртиын 28 лулчеберет юртъёсты выльдозы. Та дырлы Вавож, Юкаменск, Сарапул, Ува, Дэбес, Кез, Алнаш но Грак ёросъёсын тупатъян ужъёсты быдэстӥзы ни. Озьы ик ӵектос улсын муниципал лулчеберет юртъёслэсь материально-технической базазэз выльдо, музейёсы, театръёсы, лыдӟетъюртъёсы кулэ тӥрлык басьто. Можга ёросысь лулчеберет юртэ сценалы выль тыл арбериос пуктӥзы, Якшур-Бӧдьяысь но Сьӧлтаысь лулчеберет юртъёсы выль тӥрлык басьтӥзы. Тегъёс: Лулчеберет тупатъянужъёс Шаркан Удмуртия  